Tundub, et täna hilisõhtul postkasti jõudnud Mustamäe linnaosa ajaleht defineerib selgelt Mustamäe uute juhtide ja Keskerakonna prioriteedid ning ülesanded. Linnaosa ajaleht on keskerakonnastatud mitte ainult sisult vaid ka kujunduselt. Postkasti jõudis igati tasemel parteileht.    Tehtud!    Sõna saavad Indrek Ahlberg, Jüri Ratas, Igor Kravtšenko, Rainer Vakra, Lauri Laats (endise linnaosa vanemana, SDE), Eha Võrk, Kalle Mihkels, Margarita Tšernogorova ja Merike Martinson. Keskerakonna kandidaatidest meie valimisringkonnas seega julge 7/10.    Oletan, et selle sammuga loobub Keskerakond nendel valimistel enda tavapärase Mustamäe piirkonna ajalehe "Mustamäe Ekspress"  väljaandmisest ja otsepostitusest?